CELEX: 32021D0924
Language: et
Date: 2021-06-03 00:00:00
Title: Nõukogu otsus (EL) 2021/924, 3. juuni 2021, Euroopa Liidu nimel võetava seisukoha kohta rahvusvahelises kakaonõukogus seoses 2010. aasta rahvusvahelise kakaolepingu kehtivusaja pikendamisega

9.6.2021   
               
               
                  ET
               
               
                  Euroopa Liidu Teataja
               
               
                  L 203/8
               
            
         NÕUKOGU OTSUS (EL) 2021/924,
         3. juuni 2021,
         Euroopa Liidu nimel võetava seisukoha kohta rahvusvahelises kakaonõukogus seoses 2010. aasta rahvusvahelise kakaolepingu kehtivusaja pikendamisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis nõukogu otsusega 2012/189/EL (1) 2010. aasta rahvusvahelise kakaolepingu (edaspidi „leping“) ja see jõustus 1. oktoobril 2012.
                  
               
                     (2)
                  
                  
                     Lepingu artikli 62 lõike 1 kohaselt kehtib leping kuni 30. septembrini 2022, kui seda ei pikendata.
                  
               
                     (3)
                  
                  
                     Vastavalt lepingu artikli 7 lõikele 1 kasutab Rahvusvahelise Kakaoorganisatsiooni rahvusvaheline kakaonõukogu (edaspidi „rahvusvaheline kakaonõukogu“) kõiki volitusi ja täidab kõiki lepingu rakendamiseks vajalikke ülesandeid või korraldab nende täitmist. Lepingu artikli 62 lõike 4 kohaselt võib rahvusvaheline kakaonõukogu võtta vastu otsuse pikendada lepingu kehtivusaega pärast selle lõppkuupäeva „kaks korda, kummalgi korral maksimaalselt kaheks kakaoaastaks“, st esimesel korral kuni 30. septembrini 2024 ja teisel korral kuni 30. septembrini 2026.
                  
               
                     (4)
                  
                  
                     Rahvusvaheline kakaonõukogu võtab vastu otsuse lepingu kehtivusaja pikendamise kohta pärast oma 22.–23. aprillil 2021 toimunud 103. istungit.
                  
               
                     (5)
                  
                  
                     On asjakohane määrata kindlaks liidu nimel võetav seisukoht rahvusvahelises kakaonõukogus, kuna kakaonõukogu otsus, mis käsitleb lepingu kehtivusaja pikendamist, on liidule siduv.
                  
               
                     (6)
                  
                  
                     Lepingu kehtivusaja pikendamine ja jätkuv lepingus osalemine on liidu huvides, kuna kakaosektor on mitme liikmesriigi ja Euroopa Liidu majanduse jaoks oluline.
                  
               
                     (7)
                  
                  
                     Lepingu kehtivusaja pikendamine maksimaalselt neljaks aastaks peaks andma rahvusvahelise kakaoorganisatsiooni liikmetele piisavalt aega, et leping tulevikus põhjalikult läbi vaadata, keskendudes lepingu ajakohastamisele ja lihtsustamisele,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel võetav seisukoht Rahvusvahelise Kakaoorganisatsiooni rahvusvahelise kakaonõukogus seoses 2010. aasta rahvusvahelise kakaolepingu kehtivusaja pikendamisega on hääletada kehtivusaja pikendamise poolt kaheks ajavahemikuks, kummalgi korral maksimaalselt kaheks kakaoaastaks, st esimesel korral kuni 30. septembrini 2024 ja teisel korral kuni 30. septembrini 2026.
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 3. juuni 2021
            
               
                  Nõukogu nimel
               
               
                  eesistuja
               
               P. N. SANTOS
            
         
         
            (1)  Nõukogu 26. märtsi 2012. aasta otsus 2012/189/EL 2010. aasta rahvusvahelise kakaolepingu sõlmimise kohta (ELT L 102, 12.4.2012, lk 1).